Beszámoló – Mentorkoordinátor

2012. április 16. – 2012. május 20.

Időrendi bontás:

* Április 16, 18 mentor-előadások
* Május 2,3 mentor-előadások
* Április 23, 25 mentor-előadások
* Április 17 Küldöttgyűlés
* Május 5-6 Mentorhétvége
* Május 8, 9 Matekos mentorjelöltek személyes elbeszélgetés
* Május 9-10 Földrajz-földtud mentorjelöltek személyes elbeszélgetés
* Április 17, 24, május 8, 15 fogadóóra
* Május 14-15 Mentorkisokos összeállítása
* Május 16-17 Mentorteszt összeállítása
* Május 18 Mentorteszt
* Május 18-19-20 Mentorteszt javítása

Részletek

Mentorelőadások:

Az előadások rendben lezajlottak pár apróbb számítástechnikai malőrtől eltekintve. A jelöltek elég nagy számban voltak jelen, alig 10en nem teljesítették a mentorkoncepcióban szereplő kritériumot (min 2 előadáson részvétel.)

Mentor-hétvége:

A mentorhétvégével kapcsolatban több dolgot is szeretnék megemlíteni. Először is, egy kisebb kommuniációs probléma miatt a program pályázati részét meglehetősen rövid idő alatt kellett létrehozni. Másodszor, az Avenida Kft szintén félreértette szállásfoglalási igényünket, ami újabb fennakadáshoz vezetett már a szállás elfoglalásakor. Szerencsére a félreértést sikerült a helyszínen nagyrészt tisztázni, ezúton is köszönöm Elnök Úr segítségét. A programról: a minőségbiztosítási kérdőív kiértékelése még folyamatban van, de általános vélemény volt, hogy a szombati túra egy kicsit hosszabbra sikerült a vártnál. Ennek ellenére a csapatok az állomásokon jól érezték magukat, valamint az esti vetélkedőn is. A program hiánya volt a szervezett formában történő csapatépítés, ezt belátom, erre a mentortáborban mindenképp nagyobb hangsúlyt szeretnék helyezni. A másnapi tisztségviselői túra kicsit rövidebbre sikerült, de a mentorteszt eredményei alapján azért hatékonynak értékelném. Köszönöm a tisztségviselők segítségét.

Mentorkisokos:

Összeállítása számos nehézségbe ütközött, főként abba hogy egyes tisztségviselők vagy nem olvastak emailt, vagy nem válaszoltak arra. Összegzésképpen, a jelenlegi verzió semmiképp sem végleges, pusztán a tesztre felkészülést szolgálja, ezzel mindenképpen foglalkozok még a jövőben.

Mentorteszt:

A mentorteszt összeállításában aktívan segített Árendás Péter tanulmányi elnökhelyettes, ezúton is köszönöm. A teszt készítése a következő módon zajlott: a tavalyi, tavalyelőtti és azelőtti tesztek általam legjobbnak ítélt kérdéseiből, valamint a tanulmányi és szociális elnökhelyettes által küldött kérdésekből állítottam össze egy tesztet. Ezt elküldtem véleményezésre az elnöknek – elnökhelyetteseknek, majd beérkezett észrevételeik alapján módosítva egy újabb tesztet, melyet újabb véleményezés követett, így úgy gondolom, hogy megfelelő nehézségű tesztet sikerült összeszerkeszteni.

Az eredmények is ezt igazolják, 44 mentorjelölt sikerrel vette az akadályt. A nem megfelelt kategóriába tartozók, illetve akik nem írtak, kedden pótolhatják.

Személyes elbeszélgetések:

A szakterületi koordinátorok külön kérésére sort kerítettünk a személyes elbeszélgetésekre földrajz-földtud, valamint matematika szakon.

Fogadóóórák

Fogadóóráimat rendre megtartottam.

Késés:

Elnézést kérek a tisztelt Küldöttgyűléstől, május 20 22:30-ig mentorteszteket javítottam, így előbb nem volt lehetőségem beszámolót írni. Remélem holnap még mindenkinek lesz ideje elolvasni.

Köszönöm hogy végigolvastad beszámolóm!

Budapest, 2012. május 20.

Prikoszovich Mihály

ELTE TTK HÖK

Mentorkoordinátor